Ducu Bertzi respecta persoanele care participa la protestele din Piata Victoriei, dar considera ca nu este gresit sa cante la Targul de sarbatori organizat de Primaria Capitalei acolo, pentru ca, pana la urma, este vorba despre o piata in care se vor canta colinde, a declarat artistul, vineri, pentru News.ro. El a precizat ca nu poate refuza sa sustina un spectacol dupa ce le-a spus impresarilor sai ca accepta sa se prezinta pe scena. Maria Dragomiroiu va canta, de asemenea, la acest eveniment, cerandu-le fanilor sai sa nu "improaste cu noroi" artistii, care au contracte pe care trebuie sa le onoreze.





"Eu ieri am aflat de toata tarasenia asta. Eu sunt pe drumuri. Sunt plecat de saptamana trecuta. De la Chisinau am ajuns la Sfantu Gheorghe. Acum sunt la Slatina, plec la Craiova, deci nu am fost conectat, ca sa zic asa. Eu am fost sunat de impresarii cu care lucrez eu. Deci eu nu vorbesc direct cu primaria si nicaieri nu vorbesc cu nicio primarie. Ei m-au intrebat ce date am libere. Le-am spus ca mai am libera data de 8 decembrie, restul totul este ocupat. Mi-au spus ca este vorba despre un concert de jumatate de ora de colinde in Piata Victoriei. Le-am raspuns ca pot sa vin. Am spus dintr-un foc, care e problema sa cant niste colinde? Nu era vorba de alt spectacol sau de altceva. Am reactionat la fel cum reactionez la toate telefoanele pe care le primesc de la impresari sau de la centre culturale de acest gen", a spus Ducu Bertzi.





Artistul a spus ca daca este vorba despre un targ de Craciun, la care trebuie sa cante colinde o jumatate de ora, nu are nici un motiv sa refuze sa participe. El a precizat ca a cantat colinde in Bucuresti si inainte de 1989, cand nu avea voie sa faca acest lucru, si ca "ar fi culmea" sa ii spuna din nou cineva ca nu poate canta intr-un anumit loc.





￢Daca e targ de Craciun, asa cum se face peste tot, si unde am de cantat colinde o jumatate de ora, nu am de ce sa refuz, pentru ca am cantat colinde in Bucuresti inainte de 1989, cand nu era voie sa cant colinde. Si acum ar fi culmea sa imi spuna iarasi cineva ca nu am voie sa cant colinde decat in locul acela sau celalalt. Pana la urma, dupa mine, e o piata. Sigur ca am vazut ce s-a intamplat acolo in piata si eu respect tot ceea ce fac cei care vin si isi exprima opinia. Este bine sa existe o opinie clara si permanent in opozitie cu ceea ce se intampla, dar de aici pana la a transforma toata luna decembrie in: ￂAi voie sa canti in piata asta, dar dincolo nu ai voieￂ, deja este peste ce pot eu sa inteleg￢, a mai spus Ducu Bertzi.





Artistul a adaugat ca odata ce un impresar garanteaza ca el se va prezenta la un eveniment, nu poate refuza, el raspunzand si pentru persoanele din trupa sa.





￢Eu peste tot am fost chemat sa cant colinde si nicaieri nu am intrebat in tara cine e primar acolo, cine organizeaza. Daca contractul este OK, daca impresarul care semneaza pentru mine si garanteaza ca eu ma duc, nu pot dupa aceea sa il dau peste cap pe impresarul respectiv. Imi pierd orice fel de colaborare si cu cei care ma impresariaza. Plus ca am si in spate o trupa, eu raspund si de alti oameni. Nu le pot spune nu mai mergem acolo, nu mai mergem in orasul acela, mai ales in perioada aceasta a colindelor. In restul anului, fiecare face cum decide. Poate si eu am avut ocazii in care am spus ca nu merg la ziua unui oras, dar in general nu am refuzat￢, a adaugat Ducu Bertzi, urand la multi ani Romaniei.





Maria Dragomiroiu, care face parte si ea dintre artistii anuntati de Primaria Capitalei la Targul de Sarbatori din Piata Victoriei, a scris pe pagina sa de Facebook ca a primit multe mesaje de la fani care o roaga sa nu participe la acest eveniment. Ea a explicat ca artistii au contracte pe care trebuie sa le onoreze.





￢Buna dimineata si la multi ani romani! La multi ani, Romania! Dragii mei, am primit foarte multe mesaje pe pagina mea de Facebook in care ma rugati sa nu particip la spectacolul din Piata Victoriei pentru a nu face jocul unor persoane sau partide. Vreau sa va spun un singur lucru si as vrea sa ma intelegeti. Artistii nu fac jocul nimanui. Artistii au niste contracte pe care trebuie sa le onoreze. Ei vin acolo doar sa cante pentru ca sunt remunerati. Astazi, 1 decembrie, voi participa la 3 spectacole pe platoul Academiei Militare, apoi la Magurele si seara voi fi la Alexandria. Nu fac si nici nu voi face politica. Va rog nu asociati si nu improscati cu noroi in numele artistilor. Menirea noastra este sa cantam si sa va incantam. Va rog sa intelegeti ca noi artistii de muzica populara din aceste spectacole si evenimente ne castigam existenta. Va multumesc si va iubesc￢, a scris Maria Dragomiroiu.





Ovidiu Lipan Tandarica a anuntat, vineri, pe Facebook, ca refuza sa cante in Piata Victoriei, spunand ca acest loc apartine ￢celor care doresc sa se manifeste￢.

￢Eu am cantat in Piata Constitutiei si in Piata Universitatii, fiind locurile istorice unde se organizeaza Targul de Craciun. Piata Victoriei este piata celor care doresc sa se manifeste, nu un loc al muzicii, culturii sau diversiunii. In oricare dintre cele doua locuri cant cu drag si imi doresc sa transmit energia si vibratia mea romanilor cu ocazia Centenarului￢, a scris Ovidiu Lipan Tandarica pe Facebook.





Primaria Capitalei a anuntat, joi, ca Targul de Sarbatori - Festivalul de colinde si obiceiuri de iarna va fi deschis in perioada 5 - 17 decembrie, in Piata Victoriei. PMB a anuntat ca in cadrul acestui eveniment vor canta artisti precum: Maria Dragomiroiu, Mircea Vintila, Ducu Bertzi, Adrian Naidin, Ovidiu Lipan Tandarica, Andra Gogan, precum si Gasca Zurli si Orchestra Nationala Valahia.





Primarul Gabriela Firea a explicat, miercuri, decizia de a organiza un targ de sarbatori in Piata Victoriei, locul traditional de intalnire a celor care protesteaza fata de legile justitiei si cer demisia Guvernului, afirmand ca ￢accentul trebuie pus pe lucrurile care ne unesc, si nu pe cele care ne dezbina￢. Firea a respins acuzatiile potrivit carora ar incerca sa blocheze manifestatiile si, facand apel la spiritul Craciunului, a indemnat la bucurie in ￢luna darurilor, prieteniei, bunavointei, solidaritatii si altruismului￢.





Imediat dupa aparitia informatiei privind organizarea unui targ in Piata Victoriei, pe pagina de Facebook "Coruptia Ucide" a aparut mesajul "NU plecam din Piata Victoriei!". "Am aflat, astazi, de intentia Primariei Capitalei de a organiza, in premiera, un Targ de Craciun in Piata Victoriei, in conditiile in care exista unul similar, deja, in Piata Constitutiei. Interpretam decizia Primariei ca pe o noua incercare de a indeparta protestele de locul lor obisnuit si o anuntam pe doamna Gabriela Firea ca, din punct de vedere legal, nu poate face acest lucru, potrivit Legii 60/1991, republicata", au anuntat cele 10 organizatii semnatare ale postarii, Asociatia Civica ProFest, Coruptia Ucide, Daruieste Viata, Evolutie in Institutie, Geeks for Democracy, Grupul Civic #Insist, Initiativa Romania, Institutul pentru Politici Publice, #Rezistenta, Romania Vie.





Premierul Mihai Tudose a declarat ca decizia primarului Capitalei de a organiza un targ de Craciun in Piata Victoriei nu este cea mai inspirata, el motivand ca, in primul rand, oamenii nu au pe unde sa traverseze si, in plus, este o decizie care se interpreteaza, dat fiind ca acolo au loc proteste. Gabriela Firea spune ca nu vrea sa comenteze afirmatiile premierului, preferand sa isi canalizeze "gandul si energia" catre cinstirea eroilor si identitatea nationala, in contextul zilei de 1 Decembrie.







